BSØA (Befalskolens øverste avdeling) ble flyttet fra Heistadmoen til Gimlemoen i 1980. I den forbindelse ble de fleste brakkene ombygget og fikk høy standard. Ny skolebygning for BSØA stod ferdig dette året, og nytt kjøkken med spisesaler for befal og menige ble ferdig sommeren 1982. BSØA var en ettårig påbygging for de som hadde gjennomført toårig etatsutdanning (befalsskole og ett års tjeneste som sersjant) i Hæren, og elevene hadde i hovedsak fenriks grad.